Liisa-Ly Pakosta

Justiits- ja digiminister 15.01.2025

info@just.ee

MTÜ Pärnu Naiste Tugikeskuse ja MTÜ Saaremaa Naiste Tugikeskuse seisukoht nõusolekuseaduse väljatöötamiskavatsuse (VTK) kohta

**Jah-mudel on täiel määral kooskõlas Istanbuli konventsiooniga.**

Väga oluline on, et karistusseadustiku täiendamine jah-mudeliga viib selle vastavusse Istanbuli konventsiooni artikliga 36, mis sätestab, et nõusolek kõigiks sugulise iseloomuga tegudeks tuleb anda vabatahtlikult inimese vaba tahte tulemusena.

Ainult jah-mudel arvestab toonilise liikumatusega, mis esineb sageli seksuaalvägivallaohvritel tahtele allumatu füsiloogilise reaktsioonina. Toonilise liikumatuse tõttu ohvrid ei pruugi olla võimelised aktiivset vastupanu osutama ega "ei" ütlema.

**Jah-mudel annab seksuaalvägivalla ohvritele tõhusama kaitse.**

Jah-mudel katab ka kõik muud olukorrad, kus vahekord oli vaba tahte vastane, näiteks kui vahekord saavutati majandusliku või psühholoogilise survestamise tulemusena või mistahes viisil, mis välistab vabast tahtest antud nõusoleku. Jah-mudel julgustab seksuaalvägivalla üleeelanuid pöörduma abi saama.

**Jah-mudel on kooskõlas ühiskondlike hoiakutega ning nõusolekupõhise kaasaegse seksuaalharidusega.**

Kaasaegne seksuaalkasvatus rõhutab juba aastaid, et tervete ja vägivallavabade seksuaalsuhete alus on osapoolte konsensus ja kommunikatsioon. Seega on jah-mudeliga kooskõlas hoiakud levinud juba aastaid Eesti hariduses.

Nõusolekuseaduse jah-mudeli valik saab mõjutada kogu ühiskonda. Sellel saab olla oluline toetav mõju lisaks ohvrite abistamisele vägivalla ennetamisele laiemalt, aidates ühiskonnal liikuda vägivalda toetavate hoiakute juurest nõusolekukultuuri ja inimese enesemääramise õiguse austamise poole.

Lugupidamisega

Margo Orupõld; MTÜ Pärnu Naiste Tugikeskus ja MTÜ Saaremaa Naiste Tugikeskus juhatuse liige.

Arvamust toetavad:

Flo Kasearu, MTÜ FKM juhatuse liige

Katrin Klaebo, MTÜ Turvaline Raplamaa juhatuse liige